kardosdrur/scandi-wiki huggingface dataset:
Cycling for fun

Cycling For fun (CFF) er et af de få cykling managerspil, som findes på internettet. Spillet blev officielt startet i november 2005 af spanieren Miguel Vidal.

Cycling For Fun har hele 118 løb på en sæson, hvilket inkluderer løb og etapeløb, som Tour de France, Giro d'Italia, Vuelta España, Flandern Rundt og Paris-Roubaix.

Landshold 
Cycling For Fun har også landshold.
Tilbage i 2005, hvor spillet for første gang var åbent hentede Danmark flere medaljer. Bedste resultater blev hentet af SCycling, Kronk, Scoredrengene og Magnumeimz. Spillet lukkede dog ned, men blev igen åbnet i 2011. 

Landsholdet:
Alle ryttere kan udtages.

Placeringer:
Sæson 5 (2012) – #13 (TeamBoogieWoogie)
Sæson 6 (2012) – #14 (TeamSolex)
Sæson 7 (2012) – #17 (Capernaum)
Sæson 8 (2012) - #13 (TeamTimidus)
Sæson 9 (2012) - #8 (TeamSolex)	1210 Point
Sæson 10 (2013) - # (TeamBoggieWoogie)	

U23-landsholdet:
Ryttere under 23 år kan udtages. Dvs. 19-22 årige.

Placeringer:
Sæson 5 (2012) – #18 (TeamUistot)
Sæson 6 (2012) – #11 (Capernaum)
Sæson 7 (2012) – #6 (DanishCyclingWarriors)
Sæson 8 (2012) - #5 (TeamBoogieWoogie)
Sæson 9 (2012) - #5 (TeamBoogieWoogie)	1765 Point
Sæson 10 (2013) - #1 (TeamSolex) 

U21-landsholdet:
Ryttere under 21 kan udtages. Dvs. 19-20 årige.

Placeringer:
Sæson 5 (2012) – #9 (TeamSolex)
Sæson 6 (2012) – #3 (TeamBoogieWoogie)
Sæson 7 (2012) – #6 (TeamSolex)
Sæson 8 (2012) - #3 (DanishCyclingWarriors)
Sæson 9 (2012) - #6 (TeamTimidus) 1610 Point
Sæson 10 (2013) - #4 (TeamTimdus 2215 Points

Begyndelsen på CFF i 2005 

CFF startede ud med 15 lande tilbage i 2005.

De 15 lande som var med fra start:
 Australien
 Belgien
 Colombia
 Danmark
 England
 Frankrig
 Holland
 Italien
 Portugal
 Rusland
 Schweiz
 Spanien
 Tyskland
 Ukraine
 USA

I sæson 2 kom disse lande med:
 Ungarn
 Norge

Senere er følgende lande kommet med:
 Letland
 Estland

Så alt i alt er spillet nu oppe på 19 lande.

Kendte danske CFF ryttere 
2005-2007
 Niels Filistorssen
 Brand Andreasen
 Kurt Johansen
 Steffan Rasmussen
 Kurt Paludan
 Gauk Mikkelsen
 Nils Pringle

2011-
 Mathias Söderström
 Johny Johansen
 Max Nordby
 Magnus Lamp (Første rytter i spillet med "guld" ikon)

Individuelle resultater, landsholdsløb 
2011-
Individuelle resultater, landsholdsløb:
1. Mathias Söderström, NT S4L4
3. Johny Johansen, NT S4L7
1. Mathias Söderström, NT S5L4
1. Mathias Söderström, NT S6L4
1. Mathias Söderström, NT S7L4
1. Mathias Söderström, NT S8L5
1. Mathias Söderström, NT S9L4

U23 resultater:
1. Magnus Lamp, S7L8 HCHCH
2. Jens-Jacob Kragh, S7L8 PPPPS
2. Theis Støvring, S8L5 PPPPS
1. Ralf Bengtson, S9L7 CCCCC
1. Lukas Klitgaard, S9L8, HHHHS
3. Artur Hummelshøj, S9L9, PCCCC

U21 resultater
2. Aleksander Sinkbæk, S5L3
2. Jeppe Eisenhardt, S5L9
2. Theis Støvring, S6L4 PPPPS
2. Arthur Hummelshøj, S7L8 CCCCC
3. Carl Tang, S7L9 HHMHH
1. Georg Jeppesen, S7L10 PPPPS
3. Eddie Grøn, S7L10 PPPPS
2. Julian Saday, S8L2 HHHHH
1. Artur Bendtsen, S8L5 Timetrial plain
2. Christopher Madsen, S8L6 CCCCC

Samlet stilling – Verdensranglisten
2. Jens-Jacob Kragh, U21 sæson 7
3. Mathias Söderström, NT sæson 4

Eksterne henvisninger 

 Cycling For Fun

Noter 

Internetspil
Emdrup Station

Emdrup Station er en station på Hareskovbanen på S-togs-netværket i København. Den nuværende station ligger mellem Emdrupvej, Banebrinken og Tuborgvej og blev indviet i forbindelse med banens omstilling til S-bane 25. september 1977.

Der havde tidligere eksisteret en station af samme navn lidt nordligere ved Emdrupvej, oprettet da banen blev blev indviet som den private København-Slangerup Banen 20. april 1906. Stationen blev nedlagt for persontog 31. marts 1948, i forbindelse med at banen blev overtaget af DSB dagen efter, mens godsbetjeningen ophørte 28. september 1974.

Beskrivelse 
Stationen består af to spor uden vigespor, med perron på hver side forsynede med tagdækket åbent venteskur (halvtag). Forbindelse mellem de to perroner sker via en trappe og gangbro. Endvidere er der adgang til perronerne for cykler og barnevogne via asfalterede ramper.

Emdrup ligger i bydelen Emdrup i København. Bydelen, der består både af enfamiliehuse og etagehuse, ligger vest for stationen. Mod sydøst ligger en skole og en højskole (tidligere seminarium) og mod nordøst bydelen Dyssegård, hvis egen station ligger i denne bydels nordlige del.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 
 Emdrup Station  på dsb.dk

S-togs-stationer
Heinrich Wenck
Bygninger, konstruktioner og anlæg i Københavns Kommune
Station
Srđan Radonjić

Srdjan Radonjic er en montegrinsk fodboldspiller, som tidligere har været på kontrakt i OB. Han kom til OB fra Partizan Beograd, og spillede i nummer 24. Han spillede angriber, og var topscorer i den serbiske liga da han spillede for Beograd. I sæsonen 2007/2008 var han udlejet til Viborg FF. Desuden har han spillet landskampe for Montenegro.

Eksterne henvisninger 

Fodboldspillere fra Montenegro
Fodboldspillere fra Viborg FF
Fodboldspillere fra Odense Boldklub
Fodboldspillere fra IK Start
Jakob Mejlhede

Jakob Mejlhede Andersen (født 8. marts 1973 i Danmark) er en dansk programdirektør på TV3.

Jakob Mejlhede begyndte sin karriere i Århus, hvor han efter endt uddannelse på Danmarks Journalisthøjskole fik job som journalist og redaktionschef på Rene Ord for Pengene. Hos DR var han også med til at teste biler i Trafik magasinet 'Køreklar'. Derefter gik turen til TV 2 som redaktør, hvor Jakob Mejlhede stod bag flere programmer, blandt andet Venner for Livet. Efter et kort ophold på TV3 som programchef fortsatte Mejlhede videre til SBS TV som programdirektør. I 2005 blev Jakob Mejlhede headhuntet til jobbet som Nordisk Programdirektør for MTV. Siden efteråret 2006 har Jakob Mejlhede arbejdet som programdirektør hos TV3 og står blandt andet bag Robinson Ekspeditionen 2007.

Tv-personligheder fra Danmark
Robinson Ekspeditionen
Ansatte ved TV 2
Personer i Kraks Blå Bog
Tingbjerg Idrætspark

Tingbjerg Idrætspark er et idrætsanlæg beliggende i Brønshøj-Husum, som anvendes til afvikling af fodbold, baseball, softball og rugby. Anlægget består af et fodboldstadion, en kunststofbane, en enkelt grusbane med kunstlys og seks græsfodboldbaner.

Fodboldklubben Brønshøj Boldklub har deres klubhus med tilhørende cafeteria liggende ved siden af anlæggets fodboldstadion og afvikler deres hjemmebanekampe i 2. division under Dansk Boldspil-Union i Tingbjerg Idrætspark. Opvisningsbanens tilskuerrekord på 2.177 stammer fra den 21. november 2010 mellem Brønshøj Boldklub og AGF.

I 2003 opføres tribunen, som bliver indviet d. 15. juni.

I november 2012 blev der tændt for lyset på Tingbjerg Idrætspark, da kultur- og fritidsborgmester Pia Allerslev tændte for de fire master inden kampen mod Lyngby Boldklub.

Hver lysmast er 43 meter høje, har 32 stk. 2000 watt-lamper og vejer ca. 8 ton. Lysstyrken vil blive på 1000 lux.

Eksterne henvisninger 
 Tingbjerg Idrætspark  på www.bronshojboldklub.dk
 Indvielse af nyt lysanlæg  på www.bronshojboldklub.dk

Fodboldstadioner i Danmark
Idrætsanlæg i Danmark
Brønshøj-Husum
Bygninger, konstruktioner og anlæg i Københavns Kommune
Brønshøj Boldklub
Babyboom

Babyboom eller de store årgange er en betegnelse, der dækker over det store antal fødsler i 1940'erne. Det store antal nyfødte fra disse årgange gav senere problemer i det danske samfund. Dels skulle der skaffes flere pladser i skolerne, og senere skulle de samme pensioneres og skabte dermed, hvad der i medierne ofte kaldes for en ældrebyrde.

Se også

Politik
Mops

Mopsen er en gammel kinesisk hunderace. Den har rødder tilbage i begyndelsen af det 16. århundrede. Den vejer omtrent mellem 7 og 10 kilo og er ca. 30 cm høj. Den blev blandt andet brugt til at holde vagt på den kinesiske mur.

Mopsen findes i mange farver, men typiske farver er lysebrun (også kaldet "fawn") eller sort. Denne hunderace har et meget roligt temperament og kan nemt holdes i små huse eller lejligheder. Dog er det med mops som med andre hunderacer, at de jævnligt skal luftes.

Dronning Victoria, der regerede Storbritannien i store dele af det 19. århundrede, udviklede en passion for mops og ejede gennem sin tid flere mopser.

Henvisninger 

 Racebeskrivelse af Mops 
 Mops eller Moppe

Hunderacer fra Kina
Selskabshunde
Galen Rupp

Galen Rupp (født 8. maj 1986) er en amerikansk cross- og baneløber. Han er en af USA's mest lovende langdistancetalenter, og han har allerede sat nationale og nordamerikanske juniorrekorder.

Personlige rekorder 
 800 m: 1:50.00 min (2009)
 1500 m: 3:39.14 min (2009)
 Mil: 3:57.72 min (2010)
 3000 m: 7:42.40 (2010)
 5000 m: 13:06.86 min (2010)
 10.000m: 26:48.00 min (2011)

Eksterne henvisninger 

 

Langdistanceløbere fra USA
Deltagere for USA ved sommer-OL 2008
Deltagere for USA ved sommer-OL 2012
Deltagere for USA ved sommer-OL 2016
Deltagere for USA ved sommer-OL 2020
Olympiske sølvmedaljevindere fra USA
Olympiske bronzemedaljevindere fra USA
Medaljevindere ved sommer-OL 2012
Medaljevindere ved sommer-OL 2016
Hello Kitty

Hello Kitty (Japansk ハローキティ Harō Kiti) er en tegneseriefigur fra Japan, hvis korrekte navn er Kitty White skabt af den japanske desigener Yuko Shimizu. Historien om Kitty White portræterer en pige der bor i London. Sanrio har tidligere udtalt noget nær dette, hvilket er blevet fejltolket som, at karakteren bogstaveligt talt er en pige , Sanrio har senere forklaret at det ikke har hensigten, og at Kitty White tydeligvis er en antropomorf kat, på samme måde som Mickey Mouse hverken er mus eller menneske.  Hello Kitty blev skabt den 1. november 1974. Figuren går under mærket Sanrio sammen med andre tegneseriefigurer.

I dag er Hello Kitty blevet et populært brand, hvor motivet pryder alt fra tøj og make-up til mobiltelefoner. Produktet er primært populært hos piger.

Referencer 

Anime- og mangafigurer
Helgeland

Helgeland (navnet har samme oprindelse som "Hålogaland") er en region og et landskap i Nordland fylke i Norge. Området dækker kommunerne fra grænsen til Nord-Trøndelag i syd og op til Saltfjellet i nord, hvor den grænser til regionen og landskapet Salten. Regionen har 78.400 indbyggere og dækker et areal på 17.936 km². Området har ingen selvstændig administration, men udstrakt interkommunalt samarbejde.

Helgeland består af kommunerne Sømna, Vevelstad, Vega, Bindal og Brønnøy i syd, 
Leirfjord, Dønna, Vefsn, Grane, Hattfjelldal, Herøy, Alstahaug og Træna i midten, 
og Hemnes, Nesna, Rana, Lurøy og Rødøy i nord.

Tidligere hørte også Meløy kommune til Helgeland. Den regnes nu som en del af Salten.

Geografi 
Området har vidtstrakte kyster med fjorde, som strækker sig et godt stykke ind i regionen. Ind mod grænsen til Sverige er der store skov- og fjeldområder med Oksskolten som det højeste fjeld. Polarcirklen går over Saltfjellet i det nordlige Helgeland.

Saltfjellet-Svartisen nationalpark, Børgefjell nationalpark og Lomsdal-Visten nationalpark er de største naturbeskyttelsesområder i regionen.

Kultur 
De fleste af de kommunale museer og bygdetun er organiseret i Helgeland Museum. En række af kommunerne har placeret kunstværker i naturen formidlet af det fylkeskommunale program Skulpturlandskap Nordland.

Trafik 
Hurtigruten anløber Brønnøysund, Sandnessjøen og Nesna, mens Nordlandsbanen har flere stoppesteder i det indre af Helgeland. Der findes kortbaneflyvepladser ved Brønnøysund, Sandnessjøen, Mosjøen og Mo i Rana. Kystrigsvejen (Rv17) og E6 er hovedfærdselsårer nord-syd, mens Rv76, Rv73, Rv78 og Rv12/E12 sikrer øst-vest forbindelser.

Torghatten Trafikkselskap, Helgeland Trafikkselskap samt Ofotens og Vesteraalens Dampskibsselskab har daglige afgange fra blandt andet Brønnøysund, Sandnessjøen, Stokkvågen og Vågaholmen. Hurtigbådsruten Nordlandsekspressen har en række anløb og går daglig mellom Bodø og Sandnessjøen.

Langfredags-lavvande 
Langsmed Helgelands kyst er langfredagsfjæra (= langfredagslavvande) et kendt begreb, for omkring langfredag indtræffer som regel et ekstremt lavvande.

Henvisninger

Eksterne links 
 Portal for Helgeland

Nordlands geografi
Landskap i Norge
Hvis krigen kommer

Den danske regering udsendte i januar 1962 pjecen Hvis krigen kommer, som gav danskerne oplysninger om, hvordan de skulle forholde sig i tilfælde af krig. Pjecen var på 32 sider og indeholdt bl.a. information om fjendens psykologiske krigsførelse, virkningen af atomvåben, civilforsvarets opgaver, varsling ved hjælp af sirener, indretning af beskyttelsesrum og evakuering af de større byer.

Oplysningspjecen blev husstandsomdelt til alle landets husstande af postvæsnet. Pjecens forord er underskrevet af daværende statsminister Viggo Kampmann, som også præsenterede pjecen på et pressemøde den 8. januar 1962. Han understregede, at muligheden for at overleve en krig i høj grad var afhængig af, hvad den enkelte borger i fredstid havde forberedt at ville gøre i en krigssituation. Pjecen indeholdt derfor 9 sider om indretningen af beskyttelsesrum og indkøb af nødforsyninger.

Oplysningspjecen fik en blandet modtagelse, og især afsnittet om beskyttelsesrum blev kritiseret for at være misvisende og urealistisk. En Gallup-undersøgelse fra april 1962 viste, at 66 pct. af befolkningen havde læst pjecen, men at hovedparten mente, at pjecen ikke havde ændret deres syn på muligheden for at overleve en krig. Kun 4 pct. havde indkøbt de anbefalede nødforsyninger, og kun 6 pct. havde bygget eller overvejet at bygge et beskyttelsesrum. Et ekspertudvalg konkluderede dog i marts 1962, at kritikken af vejledningen om beskyttelsesrum måtte tilbagevises.

Se også
 Om at overleve - Civilforsvarspjece

Referencer 

Beredskab
Politik
Kernevåben
Den kolde krig
National Academy of Recording Arts and Sciences

Recording Academy er en amerikansk organisation af musikere, pladeproducere, teknikere og andre, der beskæftiger sig professionelt med plader. Organisationens formål er at forbedre vilkårene for musikken og dens skabere, hvilket blandt andet sker med uddelingen af Grammy Award-priserne.

Det formelle navn for organisationen er The National Academy of Recording Arts & Sciences, Inc., hvilket også ses forkortet til NARAS.

Musikindustri
Memtest86+

Memtest86+ er et stykke software hvis formål er at stress-teste x86-kompatible computer's RAM (Random Access Memory) enheder for fejl.

Beskrivelse 
Programmet er designet til at køre fra floppy disks, CD-ROM og USB Drev, og computeren der bliver testet behøver ikke have et Operativ system installeret. Memtest86+ er ret aggressiv med sine tests og kan derfor nogle gange vise fejl selvom computeren umidelbart virker normalt.

Hvordan det virker 
Memtest86+ skriver en serie test mønstre til hver adresse i hukommelsen, så læser den data'en igen og sammenligner resultatet med det skrevne for at finde fejl.

Eksterne henvisninger 

 Memtest86+ Hjemmeside

Systemudvikling
Fri software
Linux-software
Beate Bille (skuespiller)

Beate Karoline Bille, (født 17. november 1976), er en dansk skuespillerinde, datter af Joen Bille og Bente Scavenius. Hun er desuden en efterkommer af Henrik Ibsen og Tycho Brahe, hvis mor, Beate Bille, hun deler navn med. Hun er også efterkommer af den norske forfatter Bjørnstjerne Bjørnson, som er hendes tip-oldefar.

Hun gik på Statens Teaterskole 2000–04 og havde allerede på daværende tidspunkt haft små roller i bl.a. Olsen-bandens sidste stik, Rejseholdet og TAXA. Sit store gennembrud fik hun dog i Per Flys film Drabet fra 2005, og året efter medvirkede hun i Hella Joofs Fidibus.

Hun er gift med Magnus Nordenhof Jønck, som hun i øvrigt har tre børn med.

Filmografi 
 Nattens engel (1998)
 Dybt vand (1999)
 Ørnen sæson 2
 Drabet (2005)
 Fidibus (2006)
 Lille mand (2006)
 De fortabte sjæles Ø (2007)
 Anna Pihl (1 episode, 2008)
 Blå mænd (2008)
Wallander (sæson 2, afsnit 16; Kuriren, 2009)
 Lærkevej (2 episoder, 2009)
 Mørk & Jul (8 episoder, 2009)
 Fasandræberne (2014)
 Black Widows'' (2016)

Eksterne henvisninger 
 

Filmskuespillere fra Danmark
Beate
Danskere i 1900-tallet
Danskere i 2000-tallet
Christian-Albrechts-Universität zu Kiel

Christian-Albrechts-Universität (CAU) er et universitet beliggende i Kiel i den tyske delstat Slesvig-Holsten. Universitetet har over 20.000 studenter og cirka 600 faste ansatte.

Universitetet blev grundlagt den 5. oktober 1665 af hertug Christian Albrecht af Slesvig-Holsten-Gottorp som Christiana Albertina i tilknytning til Kiels slot. Kiel lå i den gottorpske del i Hertugdømmet Holsten. Fra denne tiden stammer også universitetets ordsprog Pax optima rerum (fred er det højeste gode) i universitetets segl. Det var dengang den nordligste tyske universitet (mens Slesvig var et dansk, var Holsten et tysk len).

Digterne Jens Baggesen (1764-1826) og Carsten Hauch (1790-1872) har været tilknyttet universitetet som professorer.

Eksterne henvisninger 

 Officel hjemmeside
 Studenternes hjemmeside

Universiteter i Tyskland
Kiel
Etableret i 1665
S-togskollision Hundige

S-tog kollideret ved Hundige station

Den 6. januar 1986 kl. 22:36 holdt tog 10266 for "stop" foran Hundige Station, idet den udløste togvej ikke kunne komme til udførelse på grund af manglende kontrol på et sporskifte. Tog 40266 der fulgte umiddelbart efter tog 10266 fik efter passagen af Ishøj T HKT-information om 90 km/t. I næste afsnit modtog toget information om 50 km/t, hvorfor lokomotivføreren indledte en fuldbremsning. Da denne viste sig at være utilstrækkelig iværksatte HKT-anlægget en nødbremsning. Da denne heller ikke var tilstrækkelig kolliderede 40266 med bagenden af det holdende 10266. Ved kollisionen kom 9 passagerer lettere til skade.

DSB's havarigruppe konkluderede ifølge en senere pressemeddelelse, at is og sne i bremsesystemet var årsag til kollisionen. Bremsevirkningen var nedsat på grund af sne mellem bremseskiver og bremsebakker (men bremsesystemet fungerede altså). Havarigruppen kunne ikke fastslå om uheldet kunne være undgået, hvis lokomotivføreren havde trukket bremsen an under kørsel mellem Sjælør og Ishøj, som det var foreskrevet i betjeningsvejledningen.

Hundige
Hundige
Begivenheder i 1986
Hundige Station

Hundige Station er en s-togs-station på Køge Bugt-banen ved bydelen Hundige i den østlige ende af Greve Kommune. Lige siden stationen åbnede sammen med udvidelsen af Køge Bugt-banen fra Vallensbæk til Hundige i 1976, har stationen været betjent af linje A og efter forlængelsen videre til Solrød Strand i 1979 desuden af linje E. Nu til dags stopper linje A ved Hundige. Om aftenen, i weekenden og nat efter fredag og lørdag betjenes banen udelukkende af linje A, som kommer fra Hillerød til slutstationen i Køge.

Der er fire spor på Hundige station; spor 1 og 4 er gennemgående, og benyttes af E-togene. De mellemliggende spor 2 og 3 fortsætter til et rangerområde umiddelbart syd for stationen, hvor indkommende A-tog "vender" og gøres klar til en ny tur nordpå. Spor 4 udmærker sig i øvrigt ved at have perroner på begge sider, hvor man fra tog på de andre spor kun kan stige ud til én side. Dette sparer rejsende der ankommer med E-toget nordfra (og tidligere også linje A+) for en tur ad trapper eller med elevator når de forlader stationen.

I umiddelbar tilknytning til stationen ligger en plads med stoppesteder for en række by-busser, herunder linje 121 og 225, som ligeledes har haft fast stoppested ved Hundige Station siden dens åbning. Dertil er der parkeringsplads for almindelige personbiler samt holdepladser hvor taxier og private billister kan modtage og sætte passagerer af.

I dette område ligger jernbanen i niveau med det omgivende terræn, så selve stationsbygningen fungerer som en art bro hen over sporene ved den sydlige ende af perronerne, hvor også en cykel- og gangsti krydser sporene. I den nordlige ende findes en fodgængerbro, der ligeledes tillader passage af sporene, og desuden giver adgang til stationens perroner.

I efteråret 2011 blev stationen renoveret, med nye farver, indendørs facader og nye højtalere.

Galleri

Antal rejsende 
Ifølge Østtællingen var udviklingen i antallet af dagligt afrejsende med S-tog:

Noter

Eksterne henvisninger 
 Hundige Station på dsb.dk

S-togs-stationer
Station
Københavns Lufthavn Station (metroen)

Københavns Lufthavn Station er en del af metroens tredje etape på Amagers østkyst, Østamagerbanen, som består i en forlængelse af linje M2. Etapen strækker sig over 4,5 kilometer (hvoraf ½ kilometer løber under jorden) fra Lergravsparken Station til Lufthavnen Station med stop ved fem nye stationer og gør stationen til den nye endestation på linje M2 . Det egentlige anlægsarbejde påbegyndtes i foråret 2004. Byggeriet består af to separate broer over henholdsvis Øresundsmotorvejen (E20) og den nærliggende jernbane til henholdsvis indkommende og afgående metrotoge. Stationen ender, efter en sikkerhedsbremsezone, ved den nordlige vingespids af lufthavnens Terminal 3 (stationsområdet i den spidse ende) på øverste etage i parkeringshuset P5 og vest for Hilton Copenhagen Airport Hotel. Lufthavnen station kommer til at ligge på de nye broer – umiddelbart før lufthavnens parkeringshus. Herefter kommer der en gangpassage fra stationen ind i parkeringshuset og gennem parkeringshuset, således at passagererne kan gå direkte ind i lufthavnens Terminal 3. Der bliver endvidere opgang til stationen fra gadeplan.

Den 8. september 2005 afholdtes rejsegilde på metro-stationen  som en fejring af at rekonstruktionen på det nye byggeri var færdig. Lufthavnen Station blev åbnet den 28. september 2007 og skulle ifølge en prognose dagligt betjene godt 25.000 passagerer . Ørestadsselskabet (Østamagerbaneselskabet) står for anlæggelsen af banen over det østlige Amager (til og med Øresundsmotorvejen), mens Københavns Lufthavne (ejendomsafdeling) er bygherre af selve Lufthavnen Station (fra og med jernbanesporene) i samarbejde med Ørestadsselskabet. Den nye metrostation er tegnet af Vilhelm Lauritzen Arkitekter til at passe sammen med lufthavnens øvrige arkitektur og facade med brug af materialerne granit, stål og glas . Samme tegnestue har nemlig tegnet jernbanestationen, Terminal 3 og kontroltårnet i Københavns Lufthavn, Kastrup  og er særlig kendt for at have stået bag den gamle lufthavnsterminal fra 1939. Arkitektonisk vil stationen være unik sammenlignet med de øvrige metro-stationer ved at være placeret over jernbanesporene og udformet som en lukket glas- og tagkonstruktion  med ovenlys og udsigt til Øresund, motorvej og lufthavn .

I 2012 var passagertalet pr. dag i gennemsnit 8.900 personer .

Eksterne henvisninger

Referencer 

Kastrup
Stationer på Københavns Metro Linje M2
Øresundsregionen

nl:Station Kastrup Lufthavn
Johann Bonemilch von Lasphe

Johann Bonemilch von Lasphe, født i Laasphe i Westfalen og død 17. oktober 1510 i Erfurt var en tysk teolog, universitetsrektor og hjælpebiskop i tiden før den protestantiske reformation i Tyskland. 

I 1469 blev han immatrikuleret ved universitetet i Erfurt, 1479 var han blevet dekan, 1482 professor og 1487 dr.theol. Han betragtedes som en stor kapacitet for universitetet og var dets rektor i flere omgange: 1485, 1495 og 1503.

Det var Johann Bonemilch der i 1507 præsteviede den unge Martin Luther i domkirken i Erfurt.

Bonemilch von Lasphe blev bisat i domkirken, hvor hans grav endnu befinder sig.

Kilde og ekstern henvisning 
 Om Bonemilch von Lasphe  på Erfurt-Web.de
 Universität Erfurt (tysk Wiki)

Teologer fra Tyskland
Biskopper fra Tyskland